Sverre Aalen
Store norske leksikon,Religion og filosofi,Religioner og livssyn,Kristendom,Den norske kirke
Sverre Aalen var en norsk teolog. Han ble cand.theol. i 1935, adjunktstipendiat ved Menighetsfakultetet i 1942 og dr.theol. i 1951. Aalen var dosent i nytestamentlig teologi ved Menighetsfakultetet fra 1952, professor fra 1955 til 1979.
Aalen var med i Bibelselskapets oversettelsesutvalg fra starten i 1955. Som formann (fra 1965) bar han en vesentlig del av arbeidet med den nye kirkebibelen. Han var i mange år nestformann i Foreningen for Bibel og Bekjennelse.Aalen hadde inngående kjennskap til jødedommen og Det nye testamente, noe som kommer til uttrykk i boken han utgav sammen med Leiv Aalen under helvetesdebatten, Bakenfor inferno (1955). Matteusevangeliet (forelesninger) ble utgitt 1971. En rekke av hans mange artikler er samlet i Guds Sønn og Guds rike (1973), en del av hans dikt i samlingen Himmelen er åpen (1977). Festskriftet Israel–Kristus–Kirken gir blant annet oversikt over Aalens forfatterskap (1979).Han var bror av Leiv Aalen. Les mer i Store norske leksikon Sverre Aalen i Norsk biografisk leksikon bibeloversettelser